Neviditeľná ruka trhu zosúlaďuje ponuku s dopytom a určuje ceny jednotlivých komodít. Na Miletičke si môžete nabrať aj za hrsť čerstvej zeleniny za pár centov, či second hand za symbolické ceny.
Zuzka Kuglerová objavila na Miletičke autora, ktorý údajne predával svoju knižku vydanú samonákladom za symbolických 10 centov. Na facebooku sa okolo tohto objavu rozvírila živá diskusia.
V tomto prípade ide zrejme o omyl a antikvariátové kúsky.
Spomínala sa aj iná autorka, ktorá údajne na Bibliotéke predávala svoje diela na kilá, ako zeleninu na trhu. Otázne je, nakoľko sa tieto kroky vyplácajú, či skôr nevyplácajú? Aké finančné straty so sebou vydávanie kníh prináša?
"V Bratislave sa človek môže stať aj regulárnym bezdomovcom.", vraví Zuzka a Peter Sorát je toho živým dôkazom. Vo svojej knižke Pouličný diviak opisuje životné peripetie bezdomovca. Dobrým signálom môže byť, že knižka je už v Panta Rhei vypredaná, no použité kusy je ešte šanca zohnať, prípadne aj na Martinuse.
Samotný autor sľubuje dotlač a dokonca aj preklad skrátenej verzie do anglického jazyka.
https://www.martinus.sk/?uItem=121843
Nedalo mi nepresvedčiť sa aj na vlastné oči, čo to Trhovisko vlastne ponúka. Cenová škála svojsky symbolizuje, ako veľmi človek jednotlivé komodity potrebuje a vyhľadáva.
Širokú paletu rúšok ponúkali od 2,50€/ks, nohavičky od eura, letné ponožky od 50 centov. Za 20 centov som zohnala parádny, takmer neopotrebovaný batoh a tak isto stála aj hŕstka čerstvých fazuľových luskov. A možno des, no na samom spodku rebríčka sú knižky. Široká ponuka čítaných kníh, aj veľkých klasikov. Ja som si vybrala Stendhala a Maupassanta plus malú brožúru o kultoch. Aj uctievanie kultov je určitá forma šialenstva, ktorá dokáže fascinovať.
PS: na Miletičke sme si za babku nakúpili taniere, naberačku a šikovný hnedý vak. Avšak moc ma to miesto neláka. Parádny sekáč sme objavili na Kamennom námestí a zlacnené oblečenie za rozumné ceny už pomaly nachádzame v každom z nákupných centier.